Document ID: 32012R1106

NARIADENIE KOMISIE (EÚ) č. 1106/2012
z 27. novembra 2012,
ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 471/2009 zo 6. mája 2009 o štatistike Spoločenstva o zahraničnom obchode s nečlenskými krajinami a o zrušení nariadenia Rady (ES) č. 1172/95 (1), a najmä na jeho článok 5 ods. 2,
keďže:
(1)
Nariadením Komisie (ES) č. 1833/2006 z 13. decembra 2006 o nomenklatúre krajín a území pre štatistiku zahraničného obchodu Spoločenstva a štatistiku obchodu medzi členskými štátmi (2) sa stanovilo znenie uvedenej nomenklatúry s platnosťou od 1. januára 2007.
(2)
Južný Sudán sa stal nezávislým štátom.
(3)
Holandské Antily zanikli.
(4)
Svätý Bartolomej už nepatrí k colnému územiu Európskej únie.
(5)
Pre transakcie týkajúce sa zariadení na šírom mori (ropné plošiny, veterné farmy, transoceánske káble) je potrebný kód.
(6)
Abecedné kódovanie krajín a území musí odrážať platnú normu ISO alpha 2 tak, aby bolo v súlade s požiadavkami právnych predpisov Únie a štatistickými potrebami Únie.
(7)
Je preto vhodné vypracovať nové znenie tejto nomenklatúry, ktorá zohľadní nové skutočnosti, ako aj niektoré zmeny, ku ktorým došlo vo vzťahu k určitým kódom.
(8)
Opatrenia stanovené v tomto nariadení sú v súlade so stanoviskom Výboru pre štatistiku obchodovania s tovarom s nečlenskými krajinami,
PRIJALA TOTO NARIADENIE:
Článok 1
Znenie nomenklatúry krajín a území pre štatistiku zahraničného obchodu Únie a štatistiku obchodu medzi členskými štátmi platné od 1. januára 2013 je uvedené v prílohe.
Článok 2
Nariadenie (ES) č. 1833/2006 sa zrušuje s účinnosťou od 1. januára 2013.
Článok 3
Toto nariadenie nadobúda účinnosť 1. januára 2013.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. novembra 2012

Labels: 3
18
19
14